Publication: Magyar Közlöny
Issue: MK-2004-7 (Year: 2004, Number: 7)
Era: 2004-2010
Section: 1997. évi CIII. törvényben (a továbbiakban: Jöt.) meghatározott terméket elõállító, raktározó, tároló, importáló,
Paragraph Index: 511

1997. évi CIII. törvényben (a továbbiakban: Jöt.) meghatározott terméket elõállító, raktározó, tároló, importáló, exportáló, az azt forgalmazó jogi személy, jogi személyiség nélküli egyéb szervezet és a természetes személy nevében jövedéki ügyintézõ, jövedéki tanácsadó és jövedéki szakértõ járhat el. A jövedéki ügyintézõi képesítés biztosítja a kereskedelmi ügyletek realizálásának folyamatában felmerülõ jövedéki ügyek érdemi intézését. Ennek során a jövedéki ügyintézõ: — közremûködik a kereskedelmi ügyletek megkötésénél, megadja az ügylethez kapcsolódó jövedéki információkat; — intézkedik a szükséges hatósági engedélyek beszerzése iránt; — gondoskodik az okmányok szakszerû kiállításáról, benyújtásáról, valamint a szükséges egyéb feltételek biztosításáról; — figyelemmel kíséri, szükség szerint intézkedik a határidõs ügyek tekintetében; — felülvizsgálja, intézi az esetlegesen felmerülõ jogorvoslati ügyeket; — közremûködik az illetékes hatóságok által végzett ellenõrzéseknél.

Source: https://magyarkozlony.hu/hivatalos-lapok/046b40a3328c105522a67126dc867dd1214d738e/dokumentumok/9d522a734660f4b1e326115af30177e90fc5adb8/letoltes